ms dhoni doing absolutely fine, why are people pointing him out: virat kohli
ఒక్క మ్యాచ్‌లో విఫలమైతే ధోనీ వెంటపడతారేం?: కోహ్లి
ఒక్క మ్యాచ్‌లో ఫెయిల్ అయినంత మాత్రాన ధోనీని టార్గెట్ చేస్తారెందుకు..? ఎప్పుడు రిటైర్ కావాలో మహీ భాయ్‌కు బాగా తెలుసు.
TNN | Updated:
Nov 8, 2017, 01:04PM IST
రాజ్&zwnj;కోట్&zwnj;లో జరిగిన రెండో టీ20 మ్యాచ్&zwnj;లో భారత్ ఓడిపోవడంతో ధోనీపై చాలా మంది విమర్శలు ఎక్కుపెట్టారు. ఆ మ్యాచ్&zwnj;లో ధోనీ 49 పరుగులు చేసినప్పటికీ.. తొలుత కుదురుకోవడానికి సమయం తీసుకున్నాడు. ఓవర్&zwnj;కు 13 పరుగులు సాధించాల్సిన తరుణంలో ధోనీ సింగిల్స్ తీయడం వల్ల కోహ్లిపై ఒత్తిడి పెరిగి అవుటయ్యాడు. ఇది మ్యాచ్ ఫలితంపై ప్రభావం చూపిందని, ధాటిగా ఆడలేకపోతున్నప్పుడు ధోనీ టీ20ల నుంచి నిష్క్రమించాలని అగార్కర్, లక్ష్మణ్ లాంటి మాజీలు సూచించారు.
ధోనీ రిటైర్ కావాలన్న వ్యాఖ్యలపై కెప్టెన్ విరాట్ కోహ్లి మండి పడ్డాడు. మిస్టర్ కూల్&zwnj;ను వెనుకేసుకొచ్చాడు. &lsquo;&lsquo; ధోనీ ఢిల్లీలో ధోనీ సిక్సర్ బాదాడు. దాన్ని పదే పదే టీవీల్లో చూపించారు. అప్పుడు అందరూ హ్యాపీ. కానీ ఒక మ్యాచ్&zwnj;లో విఫలమైతే రిటైర్ కావాలని అంటున్నారు. అదే మ్యాచ్&zwnj;లో పాండ్య కూడా సరిగా ఆడలేదు. నేను వరుసగా మూడు ఇన్నింగ్స్&zwnj;ల్లో సరిగా ఆడకపోతే నన్నెవరూ ఏమనరు. ఎందుకంటే నా వయసు 35 ఏళ్లు కాదు కదా. వయసు పై బడిందనే కారణంతో ధోనీ వెంటపడటం సరికాదు. ఎప్పుడు రిటైర్ కావాలో ధోనీకే బాగా తెలుసు. అతడికి వయసు అనేది ఓ నంబర్ మాత్రమే. ఇప్పటికీ అతడెంతో ఫిట్&zwnj;గా ఉన్నాడు. రిటైర్ అవుతాడని ఎవరూ ఊహించని టైంలోనే మూడేళ్ల క్రితమే టెస్టులకు గుడ్ బై చెప్పాడు. అటు బ్యాట్&zwnj;తో, ఇటు వ్యూహాల పరంగా జట్టు విజయంలో ధోనీ తన వంతు పాత్ర పోషిస్తున్నాడు.